Kökény Attila elárulta, hogy válságba került a házassága
Kökény Attila a szakításról énekel A Dal 2020 versenyzõjeként, Búcsúznom kell címû dala egy szerelmi csalódásról szól.
Az énekes a Lokálnak elmesélte, hogy korábban megcsalta feleségét, Arankát. "Nem vagyok rá büszke, de 12 évvel ezelõtt valóban volt egy botlásom. Két hónapig külön is voltunk Arankával, ami életem eddigi legnehezebb idõszaka volt. Sajnos az ember sokszor csak akkor jön rá, hogy mennyire szereti a másikat, amikor úgy érzi, hogy elveszíti. Emlékszem, hogy rengeteget küzdöttem, mire visszanyertem a bizalmát, tényleg mindent bedobtam. Ajándékokat vettem, közös programokat szerveztem, és persze elhalmoztam a szeretetemmel. Hálás vagyok érte, hogy visszafogadott."

"Ezt a sztorit örökre elástuk, szerencsére Aranka sem hánytorgatja fel nekem. Ettõl függetlenül egy egészséges féltékenykedés még a mai napig jelen van a kapcsolatunkban, de szerintem ez normális, tekintve, hogy a rajongóim kilencven százaléka nõ. A koncerteken muszáj vagyok kacérkodni velük, kacsintgatni nekik, amit nyilván egy feleség sem nézne szívesen. Ezért Aranka nem igazán jár a koncertjeimre, engem is frusztrálna" - árulta el.
tévé Kökény Attila média szórakozás